кодекс за сухоземните животни или в Здравния кодекс за водните животни на Световната организация за здравеопазване на животните (наричана по-нататък „OIE“);
 3.
 „животински продукти“ означава продукти от животински произход, включително продукти с произход от водни животни, както са определени в Здравния кодекс за сухоземните животни и в Здравния кодекс за водните животни на OIE;
 4.
 „странични животински продукти, непредназначени за консумация от човека“ означава продуктите от животински произход, изброени в част 2 (II) от приложение IV-А към настоящото споразумение;
 5.
 „растения“ означава живи растения и определени живи части от тях, включително семената:
 а)
 плодове в ботаническия смисъл на думата, с изключение на тези, които се съхраняват чрез дълбоко замразяване;
 б)
 зеленчуци, с изключение на тези, които се съхраняват чрез дълбоко замразяване;
 в)
 клубени, грудки, луковици, коренища;
 г)
 рязани цветове;
 д)
 клони с листа;
 е)
 отрязани дървета със запазена листна маса;
 ж)
 растителни тъканни култури;
 з)
 листа, шума;
 и)
 жив цветен прашец; и
 й)
 калеми, резници, издънки.
 6.
 „растителни продукти“ означава продукти с растителен произход, необработени или претърпели обикновена обработка, доколкото това не са растенията, посочени в част 3 от приложение IV-А към настоящото споразумение;
 7.
 „семена“ означава семена в ботаническия смисъл на думата, предназначени за засаждане;
 8.
 „вредители“ означава видове, щамове или биотипове на растителни, животински или патогенни агенти, застрашаващи растенията или растителните продукти;
 9.
 „защитени зони“ означава, в случая на ЕС като страна, зони по смисъла на член 2, параграф 1, буква з) от Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността или последваща разпоредба (наричана по-нататък „Директива 2000/29/ЕО“);
 10.
 „болест по животните“ означава клиничното или патологичното проявление на инфекция у животните;
 11.
 „болест по аквакултурите“ означава клиничното или неклиничното заразяване от един или няколко етиологични агента с болестите, посочени в Здравния кодекс за водните животни на OIE;
 12.
 „инфекция по животните“ означава положението, при което животните са носители на инфекциозен агент със или без клинично или патологично проявление на инфекция;
 13.
 „стандарти за хуманно отношение към животните“ означава стандартите за защита на животните, които се изготвят и прилагат от страните, и когато е целесъобразно, са приети в съответствие със стандартите на OIЕ и попадат в приложното поле на настоящото споразумение;
 14.
 „подходящо или необходимо ниво на санитарна и фитосанитарна защита“ означава необходимата степен на санитарна и фитосанитарна защита, както е определена в параграф 5 на приложение А към Споразумението за СФМ;
 15.
 „регион“ означава по отношение на здравето на животните зоните или регионите, определени в Здравния кодекс за сухоземните животни на OIE, а по отношение на аквакултурите — тези, определени в Здравния кодекс за водните животни на OIE, като се има предвид, че що се отнася до територията на ЕС като страна, се отчита неговата специфика, признавайки ЕС като страна за самостоятелен субект;
 16.
 „незасегнат от вредители район“ означава район, в който няма проява на конкретен вредител, която да бъде доказана с научни доказателства, и в който, ако е целесъобразно, това състояние се поддържа с официални мерки;
